Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 103/13/5511	Žilina, 2.4.2013
EEČ : 2-43-150-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 271,00 € 
b.	Peňažná suma určená na všeobecne prospešné účely: 120,00 € 
c.	Konkrétny adresát peňažnej sumy určenej na všeobecne prospešné účely: občianske združenie Zachráňte našu školu so sídlom v Žiline, Hurbanova 36 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-37/ZZ-ZA-2013.
	Vo funkcii maklér - vedúci pobočky podnikateľského subjektu XXXXX, XXXXX so sídlom v XXXXX, IČO: XXXXX, prevzal dňa 05.09.2012 v Žiline finančnú rezervačnú zálohu na prenájom bytu vo výške 271,- € od zákazníčky XXXXX a túto sumu mal bezodkladne vložiť na účet XXXXX, ale prijaté peniaze si z vlastného rozhodnutia ponechal pre svoju potrebu, čím spôsobil XXXXX škodu vo výške 271,- €. 	

Odôvodnenie: 
	Na základe trestného oznámenia XXXXX poverený príslušník Obvodného oddelenia PZ XXXXX-západ uznesením ČVS:ORP-37/ZZ-ZA-2013 z 01.02.2013 podľa § 199 ods. 1 Tr. por. začal trestné stíhanie  a podľa § 206 ods. 1 Tr. por. vzniesol obvinenie XXXXX z prečinu sprenevery podľa § 213 ods. 1 Tr. zák. na uvedenom skutkovom základe. 

Vzhľadom na výsledky skráteného vyšetrovania vo veci ďalej konal probačný a mediačný úradník Okresného súdu v Žiline, ktorý                v konaní sp. zn. 3M 7/2013 zabezpečil súhlas obvineného a poškodeného k mediácii a dohodu o náhrade škody. 
Splnomocnený zástupca poškodeného sa vyjadril, že škodu si v trestnom konaní uplatňovať nebude, nakoľko dohodou o započítaní vzájomných pohľadávok z 22.03.2013 došlo k urovnaniu všetkých vzájomných záväzkov a pohľadávok medzi XXXXX a XXXXX.
XXXXX dosiaľ nebol potrestaný súdom a postihnutý bol len za dopravné priestupky.  Súhlasí s uzavretím zmieru spoločne              s poškodeným XXXXX Vo veci ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov. 
V rámci mediácie XXXXX  dňa 27.03.2013 zložil na účet Krajskej prokuratúry v Žiline sumu  určenú na všeobecne prospešné účely vo výške 120,- €.  Z tejto sumy 50 % patrí štátu na peňažnú pomoc poškodeným podľa osobitného zákona a ako príjemcu zvyšných 50 %, t.j. 60,- € určil občianske združenie Zachráňte našu školu, so sídlom v Žiline, Hurbanova 36, IČO: 37 804 782. Suma 60,- € bude bezodkladne poukázaná na účet vedený v Slovenskej sporiteľni a.s., odštepný závod mestská pobočka XXXXX, číslo účtu: 0421727056/0900. 
Tým sú splnené všetky zákonné podmienky na schválenie zmieru podľa § 220 ods. 1 písm. a/, b/, c/ Tr. por. a  zastavenie trestného stíhania podľa § 215 ods. 1 písm. g/ Tr. por. proti obv. XXXXX.
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor